Oliivroheline

**Oliivroheline** on üks rohelisi värvitoone, murtud ja soojatooniline, keskmine kuni tume kollakas- või pruunikasroheline, mis meenutab vähem või rohkem rohelise oliivi värvust.

#### Pildid

File:Olives (UOVO PICCIONE) Cl J Weber (4) (22780303589).jpg|Oliivid õlipuul
File:Green olives.jpg|Täidetud rohelised oliivid
File:Color diagram Charles Hayter.jpg|Charles Hayteri värvidiagramm näitab oliivrohelise segamist tertsiaarvärvina
File:Rohelised color nomenclature naturalists.jpg|Värvinäidis 18 on tumedat oliivrohelist tooni. *A nomenclature of colors for naturalists ...* Tahvel X
File:Brählesgasse 2 Bad Cannstatt.jpg|Oliivivärvi värvitud maja Bad Cannstattis
File:Swee Waxbill - Natal - South Africa.jpg|Oliivselg-amadiin (*Estrilda melanotis*) on eestikeelse nime saanud seljasulgede värvi järgi
File:Forsterite-Olivine-tmu14b.jpg|Oliviinikristall


## Värviõpetuses
Oliivivärvi varjundeid oliivrohelist ja ka oliivpruuni vaadeldakse erinevates värviteooriates erinevalt. Osa teoreetikuid, näiteks Munsell, näeb selles kollase ja rohelise segatooni segu mustaga, see tähendab varjundit, teised murtud tooni, mis tekib sekundaarvärvide segamisel (Hayteril näiteks oranži ja rohelise segamisel) musta lisamata.

## Variatsioonid
Ernst Friedrich Glockeri "Grundriss der Mineralogie ..." järgi on *Olivengrün* "kollasesse kalduv roheline rohke pruuni ja natukese halliga", näitemineraaliks on toodud (roheline) granaat ja oliviin.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." õpetab oliivrohelist segama Antverpeni sinisest (Preisi sinisest) ja põletamata sieenast. Saadav toon on väga tume, heledam oliivroheline on seal nimetusega *Oil green*.

1821. aasta värviõpik "Werner's Nomenclature of Colours" näitab oliivrohelist (*olive green*) sooja tumerohelise värvusena, mis on segatud rohurohelisest rohke pruuniga. Värvuse näideteks toob ta guajakipuu lehed ja mineraalidest oliviini.

RAL Classic värvikaardi toon 6003 *Olivgrün* on märgatavalt tume ja veidi hallika varjundiga  .

Pantone tekstiilivärvitoonid 17-0535 *Green Olive* ja 19-0516 *Dark Olive* on mõlemad tuntavalt hallikad, mitte küllastatud   .

ISCC-NBS-i värvide tähistamise süsteemis on oliiv- (*Olive*) üks 13 põhivärvinimest, hõlmates rohekaskollaste (GY) sektori tumedamad varjundid heledast oliivrohelisest kuni oliivjasmustani        . Kollakasroheliste sektori (YG) varjundeid määratletakse nimetusega *Olive Green*, mis värvuselt lähenevad soojadele tumerohelistele, nagu pudelroheline . 

Veebivärv *Olive*, üks 16 esimesest veebivärvist, on päris oliiviga sarnaneva värvusega , *Olive Green* selle heledam versioon , *Dark Olive Green* pudelrohelisega sarnanev soe tumeroheline .

## Oliivroheline looduses
Oliivikarva varjundid on väga sagedased igasuguste rohelise taimestiku keskel elutsevate elusolendite välimuses, olles heaks kaitsevärvuseks.

File:ForseBaar.JPG|Oliivrohelise seljaga ahven (*Perca fluviatilis*)
File:Teichfrosch mit aufgeblasenen Backen.jpg|Isane veekonn (*Rana esculenta*) pulmarüüs
File:Bufo viridis (Lukasz Lukasik).jpg|Rohe-kärnkonn (*Bufo viridis*)
File:Flickr - Rainbirder - Wood Warbler (Phylloscopus sibilatrix).jpg|Mets-lehelind (*Phylloscopus sibilatrix*)
File:Carduelis chloris 7 (Marek Szczepanek).jpg|Rohevint (Chloris chloris)
File:Eggs Numenius arquata.jpg|Suurkoovitaja (*Numenius arquata*) pesa oliivikarva munadega


## Kasutamine
Heade varjevärvuslike omaduste tõttu looduses kasutatakse oliivrohelist ja oliivpruuni sageli sõjanduses, militaarsõidukite värvusena ja kamuflaažülikondade värvigammas.

Eesti keeles esineb värvinimetus *oliiwi-rohiline* juba 1888. aasta ajalehes riidevärvi värvuse nimetusena.

File:178-й омсб 6-й гв.омсбр на строевом смотре.1981г.JPG|Nõukogude sõjaväelased 1981. aastal Ida-Berliinis
File:M1helmetshell.jpg|Vietnami sõjas kasutatud Ameerika sõdurikiiver
File:Øvelse på Evjemoen Tropp 4.2 - camouflage nettings.jpg|Kamuflaaživõrk militaarobjektil
File:Flecktarn.jpg|Kaasaegne kamuflaažikangas
File:Estonian soldiers wait to move forward during an attack as part of Saber Strike 2013 June 7, 2013, in Adazi, Latvia 130607-O-ZZ999-005.jpg|Eesti sõdurid lahinguvormis


## Vaata ka
* khakivärvus
* khakiroheline
* *[[feldgrau]]*

## Viited